
	ПОСТЪПИЛИ ВЪПРОСИ ОТ КАНДИДАТИ
И РАЗЯСНЕНИЯ ПО ТЯХ ПО ПРОЦЕДУРА BG16RFOP002-2.001 „ПОДОБРЯВАНЕ НА ПРОИЗВОДСТВЕНИЯ КАПАЦИТЕТ В МСП“

	№
	Дата на получаване
	Данни на подателя (име и/или ел. поща) / Въпрос
	Разяснения от УО

	Дата на разясненията от УО: 28 май 2015 г.

	38.
	15.05.2015 г.
	Във връзка с публикувана обява за набиране на проектни предложения BG16RFOP002-2.001 „Подобряване на производствения капацитет в МСП": 
В приложения образец на бизнес план, лист "Прогнозни разходи без амор. и фин.", таблица 9 Разходи за суровини, материали и външни услуги има несъответствие. В текста над таблицата е изписано следното указание: "В таблицата следва да се попълнят данните за Разходи за суровини, материали и външни услуги на предприятието в ХИЛЯДИ ЛЕВА при хипотези без проект и с проект на предприятието. Прогнозата не следва да отчита инфлация натрупана през годините като фактор за нарастване на разходите за суровини, материали и външни услуги.:, а над самата таблица присъства текста (в лeва). Кое следва да счита за вярно?
Подател: Кремена Раднева
Ел. поща: kremena@icg.bg
	Моля да имате предвид, че изложеното в запитването Ви несъответствиe представлява допусната техническа грешка и с оглед отстраняването й със Заповед № РД-16-412/19.05.2015 г. е изменено Приложение Б (Бизнес план) към Насоките за кандидатстване по процедура за подбор на проекти BG16RFOP002-2.001 „Подобряване на производствения капацитет в МСП“. Консолидиран вариант на пакета документи по процедурата е публикуван на интернет страницата на Управляващия орган http://www.opcompetitiveness.bg и на Единния информационен портал за обща информация за управлението на Европейските структурни и инвестиционни фондове на следния интернет адрес: http://eufunds.bg. 

В допълнение, моля вижте разяснението на УО по Въпрос 8, т. 6.

	39.
	15.05.2015 г.
	1. Бих искала да получа информация, дали по програмата "Подобряване на производствения капацитет на МСП" може да кандидатстват фирми, които до момента не са се занимавали с производствена дейност, но биха желали да стартират такава? 
2. И също така, как стои въпроса с нови предприятия? В условията за кандидатстване, едно от изискванията е 3 приключени финансови години, допустима ли е фирма, ако 2012 г. не пълна?
3. Максималния интензитет на безвъзмездна финансова помощ за дейности извън ЮЗР е 70 %, а какъв е минималния? Как се определя реалната стойност на финансирането?
Подател: Цветелина Павлова
Ел. поща: marketing@mobibutik.bg
	1.Съгласно т. 11.1 от Насоките за кандидатстване, допустими по процедурата са само кандидати, които „развиват своята основна икономическа дейност в една от определените в Националната стратегия за насърчаване на малките и средните предприятия 2014-2020 групи сектори на икономическа дейност съгласно тяхната технологична интензивност“ и „развиват дейността, за която кандидатстват в определените в Националната стратегия за насърчаване на малките и средните предприятия 2014-2020 сектори“. Предвид това изискване допустимостта на кандидатите по процедурата се определя въз основа на кумулативното изпълнение на посочените два критерия.
2. Моля, вижте разяснението на УО по Въпрос 30.
3. Съгласно т. 10 от Насоките за кандидатстване, максималният интензитет на безвъзмездната финансова помощ по настоящата процедура се определя в зависимост от категорията на предприятието-кандидат и мястото на изпълнение на проекта. За микро и малки предприятия максималният интензитет на помощта за дейности извън Югозападен район на планиране (ЮЗР) е 70 %, което означава, че кандидатите, които отговарят на посочените условия за категория на предприятието и място на изпълнение на проекта, могат да заявят интензитет на помощта (т.е. % на безвъзмездната финансова помощ спрямо общите допустими разходи по проекта) максимум 70 % или по-малко. В тази връзка кандидатите е необходимо да се съобразят и с ограниченията за минимален и максимален размер на помощта за микро предприятия: 100 000 лв. минимален и 500 000 лв. максимален размер на помощта; и малки предприятия: 200 000 лв. минимален и 750 000 лв. максимален размер на помощта. Например, ако кандидатът е микро предприятие и кандидатства с проект за изпълнение на дейности извън ЮЗР, като предвижда да се възползва от максимално допустимия размер и интензитет на помощта по процедурата, то безвъзмездната помощ може да бъде в размер максимум 500 000 лв., представляващи максимум 70 % от общите допустими разходи по проекта.

	40.
	15.05.2015 г.
	Здравейте, имам въпрос относно Декларацията за обстоятелствата по чл.3 и чл.4 от ЗМСП. Предприятие „А“, което има намерение да кандидатства по процедурата е Кооперация регистрирана по ЗК. Всичките член-кооператори са физически лица. Физическото лице, което представлява и управлява кооперацията в качеството му на Председател е същевременно и член-кооператор. Физическото лице по предходната точка е и едноличен собственик и управител на предприятие „Б“, с основна дейност – “Отдаване под наем и експлоатация на собствени недвижими имоти“. Предприятие „Б“ отдава под наем на предприятие „А“ сгради и съоръжения, които предприятие „А“ ползва в основната си дейност - „Производство на напитки“. Имайки предвид изброените по-горе обстоятелства и факти, следва ли да считаме, че предприятие „А“ и „предприятие „Б“ са свързани предприятия чрез физическото лице по т.3 ?
Подател: Елена Кирова
Ел. поща: tpk_briz@abv.bg
	Съгласно чл. 4, ал. 8 от Закона за малките и средните предприятия (ЗМСП), предприятия, осъществяващи някое от отношенията по чл. 5 от ЗМСП, чрез физическо лице или група от физически лица, които действат съвместно, се считат също за свързани предприятия, ако извършват своята дейност, или част от нея на същия съответен пазар или вертикално свързани пазари. Изложената в запитването Ви информация не съдържа данни относно това какъв дял от капитала на предприятие „А“ (имуществото на кооперацията) се притежава от физическото лице, посочено като Председател и член-кооператор, поради което не е възможно да се прецени липсата или наличието на отношения на свързаност между предприятие „А“ и предприятие „Б“. 
В тази връзка е необходимо на първо място да изследвате дали чрез посоченото физическо лице двете предприятия осъществяват някое от отношенията по чл. 4, ал. 5  от ЗМСП, и съответно да извършите анализ по отношение на хипотезата дали предприятията извършват дейността си на „същия съответен“ или на „вертикално свързани пазари“.  Предвид информацията, съдържаща се в запиването Ви, следва да обърнете особено внимание на определението за „вертикално свързани пазари“ съгласно § 1, т. 8 от Допълнителната разпоредба на ЗМСП, а именно „пазарите на стоки и услуги, непосредствено предшестващи или следващи съответния продуктов пазар по веригата производство – разпределение“.  

	41.
	15.05.2015 г.
	1. В публикувана Таблица за направените предложения и коментари в процеса на обществено обсъждане на проект на Насоки и пакет документи за кандидатстване по процедура „Подобряване на производствения капацитет в МСП“ на сайта на ОПИК, на стр. 37,38 от същата таблица е направен следният коментар: 
«Показател 3. Увеличаване на приходите от износ: в колона „Източник на проверка“ е дадено следното обяснение за изчисляване на показателя: (Средната стойност на приходите от износ за разглеждания прогнозен период минус приходите от износ за 2014 г.) / приходите от износ за 2014 г. Моля да се уточни, следва ли наклонената черта преди приходите от износ за 2014г. да се счита за знак деление и ако да, не следва ли да се умножи в последствие по 100 получения резултат за да се получи коефициент, изразен в процент, така както е посочено в колона „Критерии“.
Моля да се уточни, дали в случай, че кандидатът няма реализиран износ за 2014 г, и в същото време, машините, за които кандидатства ще направят производството му експортно ориентирано през прогнозните години, това ще бъде считано за „увеличаване на приходите от износ“ като ефект от изпълнението на проекта. Ще се отрази ли това увеличение адекватно в показателя и впоследствие в оценката му, при положение, че съгласно заложената формула в процеса на изчисление в знаменателя ще бъде зададена „нула“, поради липса на износ през 2014 година. В тази връзка следва да се има предвид коментара на експертите, изготвили критериите за оценка в края на приложение „З“, а именно: „В случаите, при които коефициентите за съответната година не могат да бъдат изчислени поради наличието на „0“ в знаменателя, тази година не следва да се взема предвид при отчитане на липсата/наличието на ръст за показателите (при наличието на „0“ в знаменателя стойността на коефициентите математически не може да бъде изчислена, поради което не може да се прецени дали има или няма ръст на показателя през следващата година).“»
Становището на УО на ОПИК по коментара е следното /стр. 36, 37/:
«По отношение на показател 3 „Увеличаване на приходите от износ“ от раздел III, коментарът е взет предвид и е отразен в окончателния вариант на Критериите и методологията за оценка. Показателят е ревизиран с оглед недискриминирането на кандидати, които не са осъществявали износ през базовата 2014 г., но планират да рeализират такъв като резултат от изпълнението на проекта. Името на показателя е променено на „Изменение на средните генерирани приходи от износ вследствие на инвестицията по проекта“.»
Подобни коментари и съответно същото становище на УО на ОПИК се срещат на още няколко места в таблицата.
Моля да отговорите, означава ли изложеното становище на УО на ОПИК по този въпрос, че предприятия, които не са реализирали износ през 2014 г., могат да направят прогноза за приходи от износ за бъдещия период, който се разглежда в бизнес плана на проектното предложение, и съответно ще получи ли проектното предложение относимия брой точки по скалата от точка 3, раздел ІІІ на Критериите и методология за оценка на проектни предложения  по процедурата? 
В тази връзка как следва да се тълкува следната забележка от стр.29 на приложение З Критериите и методология за оценка на проектни предложения  по процедурата: „В случай че е налице финансов показател „0“ за година,  спрямо която се отчита наличието/липсата на ръст на показателя, а за следваща е отчетена стойност различна от „0“, не следва да се приема, че е налице ръст на показателя.“? Моля да изброите поименно  за кои финансови показатели се прилага забележката?
2. На стр.3 от приложение З Критериите и методология за оценка на проектни предложения  по процедурата има следната забележка: „В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.
Моля за разяснение, това означава ли, че веднъж подадено проектното предложение при вариант „на хартия“, може да бъде подадено отново при същия вариант и последно внесеното предложение да се счита за валидно?   
Ако е изпратен само електронният формуляр на проекта при вариант „на хартия“ , може ли да се внесе повторно електронният формуляр и съответно да се зачете за валиден, преди да се добавят и документите на хартия?  
3. Заложените финансирания в проектното предложение – авансово, междинно – могат ли да се променят на етап изпълнение на проекта?
4. Ако в проектното предложение бъде описано използването на кредит, впоследствие на етап изпълнение на проекта, може ли да не се използва такъв? И обратно, ако не бъде заложено използването на кредит в проектното предложение, впоследствие бенефициентът може ли да използва такъв? 
5. Ако проектно предложение е с две места на изпълнение на дейностите по проекта, едното в Югозападен район на планиране, а второто – в Северозападен район за планиране, проектното предложение ще получи ли допълнителните 5 точки за регионално приоритизиране? 
6. В Декларация за държавни помощи  - приложение Д1 - се описват всички помощи, получени от кандидата и свързаните предприятия. Ако приемем, че групата от свързани предприятия се разглежда като едно и също предприятие,  то в приложение Д1 ще се описват всички помощи, получени от предприятието за период от 7 години. Да разбираме ли правилно, че за този период общата получена помощ, държавна и минимална, заедно с помощта за която се кандидатства, не трябва да надвишава левовата равностойност на 18 750 000 евро за кандидат, чийто проект ще се изпълнява в Югозападен район и  37 500 000 евро за проект, който ще бъде изпълняван в район, извън Югозападен район? В такъв случай как да се следи за помощта на кандидат, който ще изпълнява проекта си в двата района?
7. Моля да уточните, таблица 2 на приложение Д1 за какъв период от време се попълва, дали за периода 2008 - 2015 год., или за последен тригодишен период.
Подател: Павлина Стефанова
Ел. поща: polistefanova@gmail.com
	1. Както е посочено в Таблицата с направените предложения и коментари в процеса на обществено обсъждане на проекта на Насоки и пакет документи по процедурата, с оглед равно третиране на всички кандидати (независимо от обстоятелството дали през 2014 г. са реализирали износ или не), в окончателния вариант на критериите и методологията за оценка на проектните предложения (Приложение З към Насоките за кандидатстване), показателят за оценка на прогнозните приходи от износ е ревизиран. Стойността на показателя „Изменение на средните генерирани приходи от износ вследствие на инвестицията по проекта“ се определя както следва: [(Средната стойност на приходите от износ за разглеждания прогнозен период минус приходите от износ за 2014 г.) делено на заявените общо допустими разходи по проекта] умножено по 100. По този начин показателят показва приноса на инвестицията (общите допустими разходи по дадения проект) за изменение на приходите от износ на предприятието за периода, обхващащ годините N+1, N+2 и N+3, където N е годината на приключване на изпълнението на договора/проекта, а не спрямо 2014 г. (т.е. в случая 2014 г. не е базова година).

2. Както е посочено в т. 24 от Насоките за кандидатстване и Приложение З „Критерии и методология за оценка на проектните предложения“ към тях, кандидатите по настоящата процедура могат да подадат само едно проектно предложение. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени. Съгласно Указанията за условията и реда за подаване на проектни предложения и тяхната оценка по електронен път чрез Информационната система за управление и наблюдение 2020 „ИСУН 2020“ (Приложение Ч към Насоките за кандидатстване), за дата на подаване на проектното предложение се счита въведената от съответния служител на УО дата на регистрация на получените в съответствие с т. 22 от насоките, документи на хартиен носител. В тази връзка проектното предложение се счита за подадено, единствено и само когато документите на хартиен носител, както и Бизнес-планът (и на електронен носител) са подадени.
В допълнение, моля вижте разяснението на УО по Въпрос 8, т. 4.

3. Вариантите за извършване на плащанията на безвъзмездната финансова помощ могат да бъдат променяни в хода на изпълнение на проектите.

4. Привличането на финансиране за изпълнението на проектите е по избор и преценка на кандидатите, като вариантите могат да бъдат променяни в хода на изпълнение на договорите за предоставяне на безвъзмездна финансова помощ. Следва да бъде спазено единствено следното изискване описано в т.9 от насоките за кандидатстване по процедурата е именно: „…Остатъкът от общите допустими разходи по проекта трябва да бъде съфинансиран чрез собствени средства на кандидата или със средства от външни източници, които средства изключват всякаква публична подкрепа“. Посоченото ще бъде проверявано въз основа на представената Декларация за държавни помощи по Приложение Д и въз основа на информацията, включена в бизнес плана.
5. Следва да имате предвид, че окончателно решение относно присъждането на точки по даден критерий за оценка ще бъде взето от Оценителната комисия, която ще разполага с цялата необходима информация относно проектното предложение и на база на предварително обявените критерии за оценка. Допълнително, съгласно чл. 14, ал. 2 от ПМС № 107/10.05.2014 г. не могат да се дават разяснения, които съдържат становище относно качеството на конкретно проектно предложение.

6. Както е посочено в т. 9 от Насоките за кандидатстване по процедурата, „безвъзмездната финансова помощ, за която се кандидатства, заедно с получената държавна/минимална помощ от други източници не може да надхвърля максимално допустимия размер на помощта по чл. 4, пар. 1, буква „а“ от Регламент на Комисията (ЕС) № 651/2014, както следва:
а) левовата равностойност на 18 750 000 евро, в случай че проектът ще бъде изпълняван в Югозападен район (NUTS2);
б) левовата равностойност на 37 500 000 евро, в случай че проектът ще бъде изпълняван извън Югозападен район (NUTS2).
Проверката за съответствие с максимално допустимия размер на помощта се извършва при вземане предвид на общия размер на държавната помощ и/или минималната помощ, получена във връзка със същите установими допустими разходи, които се припокриват частично или напълно с разходите по проекта“. В тази връзка в Таблица 1 от Приложение Д1 към Декларацията за държавни/минимални помощи (Приложение Д към Насоките за кандидатстване) следва да се посочи информация за получената държавна/минимална помощ от кандидатите без ограничение в периода на деклариране. В допълнение, в случай на предоставяне на безвъзмездна финансова помощ за изпълнението на проект по настоящата процедура, който включва дейности в и извън Югозападен район на планиране (ЮЗР), спазването на посочените прагове ще се следи съобразно размера на помощта по процедурата, предоставена съответно за изпълнението на дейности в ЮЗР и извън него, заедно с получената държавна/минимална помощ от други източници във връзка със същите установими допустими разходи, които се припокриват частично или напълно с разходите по проекта.

7. В случай, че посочването на данни относно получени държавни/минимални помощи в Таблица 2 от Приложение Д1 към Декларацията за държавни/минимални помощи (Приложение Д към Насоките за кандидатстване) е приложимо, периода на деклариране е 3 години от планираната дата на започване на работата във връзка с инвестицията по проекта, с който се кандидатства.



	42.
	15.05.2015 г.
	Прилагам на Вашето внимание въпроси във връзка с процедура за подбор на проекти BG16RFOP002-2.001 „Подобряване на производствения капацитет в МСП“ по Приоритетна ос 2 „Предприемачество и капацитет за растеж на МСП“, Инвестиционен приоритет 2.2 „Капацитет за растеж на МСП“:
1) Моля да дадете дефиниция за понятието “стопански обект” и/или моля да се направи прецизиране на понятието на български език, като се вземе предвид коректен и смислов превод на езика-първоизточник на текста на Регламент 651/2014. В случай, че считате преводът на български език на Регламент 651/2014, на който се позовавате при изготвяне на Насоките за кандидатстване, за коректен, то тогава не би следвало да има пречка да посочите ясна дефиниция на понятието “стопански обект” на български език. 
В публикуваната от Вас таблица за направени предложения и коментари в процеса на обществено обсъждане на ИГРП/Насоки и пакет документи за кандидатстване посочвате, че: “Понятията „нов стопански обект“ и „съществуващ стопански обект“ са съгласно разпоредбите на Регламент (ЕС) No 651/2014 и УО не може да ги доразвива, тълкува и променя.”. 
Като УО, отговорен за законосъобразното провеждане на процедурата, в т.ч. за законосъобразното провеждане на процеса по оценка на проектните предложения, как ще се гарантира обективната и безпристрастна оценка в съответствие с т. 3. Критерии за оценка на допустимостта на проекта, Критерий номер 6 “Проектът попада минимум в една от следните категории инвестиции: 6.1 Създаване на нов стопански обект. 6.2 Разширяване на капацитета на съществуващ стопански обект”, в случай, че от една страна – УО не може да даде дефиниция на понятието “стопански обект” и от друга – УО не може да тълкува понятието в съответствие с изложения цитат от Таблицата с направени предложения и коментари в процеса на обществено обсъждане?
2) Моля да се поясни какво се разбира под изброените като Недопустими дейности “Основна промяна в производствения процес” и “Диверсификация на съществуващ стопански обект”. Моля да се уточни, също така, в какви случаи е допустимо кандидат да предвиди в проекта си дейности за разнообразяване на асортимента от продукти и услуги в контекста на определената за недопустима дейност “Диверсификация на съществуващ стопански обект” и с оглед разграничаване на 2те дейности по ясен и еднозначен начин.
3) Налице ли е изпълнение на критерия за “регионално приоритизиране” и би ли получил кандидат по процедурата предвидените по приоритета 5 т. в оценката в случай, че в рамките на проекта са включени повече от 1 място на изпълнение, като 1 (едно) от тях попада на територията на Северозападния район за планиране, а останалите места на изпълнение попадат в други райони за планиране ?
Пример: Проект предвижда 2 места за изпълнение – 1 в град Монтана (на територията на СЗРП) и 1 в град София (на територията на юален подход за целенасочена подкрепа в този район ИЛИ 2) проектът НЕ се изпълнява на територията на СЗРП?
СЪилагане на територЮЗРП). 
В съответствие с раздел IV. Приоритизиране на проекти, 2. Регионално приоритизиране – кое от 2те твърдения ще признае оценителната комисия за валидни – 1)Проектът СЕ изпълнява на територията на СЗРП в съответствие с предвиденото в Споразумението за партньорство прилагане на териториален подход за целенасочена подкрепа в този район ИЛИ 2) проектът НЕ се изпълнява на територията на СЗРП?
4) Допустимо ли е предвиждането за закупуване на части, компоненти, комплектни възли, агрегати за машини, съоръжения и оборудване, част от окомплектовката на планирания за закупуване ДМА (респективно – заложени и като част от минималните технически и функционални характеристики на ДМА), посредством който ще се реализират проектните дейности и ще се изпълнят целите на проекта? 
5) С оглед на обстоятелството, че разходите за визуализация и комуникация са недопустими за финансиране по процедурата, но същевременнно Бенефициентът е длъжен да финансира със собствени средства тези разходи с оглед изпълнение на задълженията си, произтичащи от Регламент 1303/2013 за мерки за комуникация и информация, следва ли в начина на изпълнение на проектните дейности да бъдат описани и мерките за комуникация и информация?
6) В случай, че кандидат по процедурата планира да реализира проекта в населено място, попадащо на територията на Северозападен район на планиране, в което населено място към момента на подаване на проектното предложение Кандидатът няма обособена дейност (не разполага с производствена база/офис и пр.), би ли било достатъчно намерението на кандидата и ангажимента му за изпълнение на това намерение в случай на одобрение на проекта за финансиране с оглед приоритизиране на проекта съгласно критерия за регионално приоритизиране? 
И 
В случай, че кандидат по процедурата ще въведе в експлоатация планираните за закупуване в рамките на проекта ДМА и ДНА на територията на СЗРП, без обаче това обстоятелство да води до увеличаване на заетостта в района поради възможността за отдалечен контрол и управление на внедрените ДМА и ДНА, то би ли бил оценен проектът като съответстващ на регионалния приоритет на процедурата, респективно – би ли получил 5 допълнителни точки в процеса на оценка?
7) Във връзка с раздел II. Капацитет на кандидата в инвестиционни проекти и управление , т. 2. Внедрени стандарти и системи за управление, признават ли се в процеса на оценка като внедрени специализирани софтуерни системи за управление следните системи за управление: Специализирана компютъризирана система за управление на счетоводството; специализирана система за управление на производствен процес в случай, че наличието на съответните системи бъде удостоверено от Кандидат по процедурата с прилагането на съответните доказателствени документи, посочени в Насоките за кандидатстване по процедурата?
8) Моля, уточнете принципа на попълване от кандидатите на Приложение Д1, таблица 1 “Получена държавна/минимална помощ”, като посочите следното:
- за кои данъчни години следва да се декларира получената държавна/минимална помощ или следва получената държавна/минимална помощ да се декларира без значение колко години назад, считано от настоящата 2015 г. тя е била предоставена?
- Възможно ли е да не се попълват колони “Размер на допустимите разходи върху които е приложен интензитета на помощта” и “Интензитет на помощта, %” в случай на получена минимална помощ по JEREMIE, където исканата информация е неприложима или това би било счетено за некоректно попълване на приложение Д1?
- Следва ли в същата таблица да се посочват данни за получени държавни/минимални помощи от свързани предприятия с предприятието-кандидат?
- Следва ли в Таблица 2 от Приложение Д1 да се посочва информация за реализирани Договори за безвъзмездна финансова помощ от страна на свързани предприятия с предприятието – кандидат, като се вземе предвид, че предприятието-кандидат и свързаното с него предприятие не осъществяват сходна дейност (съответно – основните им икономически дейности имат различни 4-разрядни кодове по КИД-2008)?
Въпроси във връзка с публикувания образец на Бизнес план – Приложение Б към документите по процедурата:
9) Моля да поясните принципът на прогнозата, която следва да бъде представена в таблица 6 на Бизнес плана “Нетни приходи от продажби” по отношение на следното: 
Първоначално следва да бъде направена прогноза в година N без проекта, след което следва да се прогнозират нетните приходи от продажби в година N с проекта – в този смисъл, ако едно предприятие очаква да реализира нетни приходи от продажби в размер на 1000 хил.лв. без да реализира проект по процедурата, респективно – ако очаква при наличие на реализиран проект по процедурата да повиши нетните приходи от продажби до 1200 хил. Лв. (прогнозно увеличение в следствие на изпълнения проект в размер на 200 хил.лв.), то в “N с проекта” коя стойност следва да фигурира – очакваният общ нетен приход, реализиран в хипотезата на изпълнен проект (т.е. 1200 хил.лв.) или само очакваният прираст на нетните приходи от продажби (т.е. 200 хил.лв.)?
10) Моля да поясните каква информация следва да бъде попълнена в таблица 8 от Бизнес плана Приходи от други дейности с оглед на изложената информация, че следва да бъдат прогнозирани всички други прогнозни приходи, различни от нетните приходи от продажби. Следва ли в таблица 8 да се посочва прогнозния приход от финансирания (БФП по съответния проект), като същите се изисква да се отразят в предходната таблица 7 а.
Допълнително, като се вземе предвид, че година N е годината на Приключване на проекта, това означава ли, че под “приключване на проекта” се визира и подаването и верифицирането на финалния отчет за изпълнение на проекта? Ако да – тогава защо е необходимо в таблица 7а от Бизнес плана да се прави прогноза за очаквани приходи от БФП в година N+1?
Подател: Димитър Звездев
Ел. поща: dimitar.zvezdev@gmail.com
	1. Както коректно е посочено в Таблицата с направените предложения и коментари в процеса на обществено обсъждане на проекта на Насоки и пакет документи по процедурата, понятията „нов стопански обект“ и „съществуващ стопански обект“ произтичат от разпоредбите на Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора, като Управляващия орган (УО) не следва да ги доразвива, тълкува и променя. В отговор на изпратено запитване от страна на УО на вниманието на Европейската комисия (изх. № 04-19-204/15.05.2014) относно значението на посочените понятия, е получен отговор, че Комисията може да извършва преценка само при наличие на конкретен случай/казус. 

В допълнение, моля вижте разяснението на УО по Въпрос 18.

2. Съгласно разпоредбите на Регламент (ЕС) № 651/2014, посочената в т. 13.2 от Насоките за кандидатстване недопустима дейност „диверсификация на съществуващ стопански обект“, следва да се разбира като „диверсификация на продукцията на стопанския обект с продукти, които не са били произвеждани до момента в стопанския обект“ (чл. 2, пар. 49, буква „а“ от Регламент (ЕС) № 651/2014). От друга страна, посочените в т. 13.1 от Насоките за кандидатстване четири допустими дейности са в съответствие с индикативните дейности, заложени като част от общите производствени инвестиции за подобряване на производствения капацитет за растеж от Инвестиционен приоритет 2.2 „Капацитет за растеж на МСП” на ОПИК. Както изрично е посочено, тези четири дейности са допустими само ако представляват инвестиции в материални и нематериални активи, свързани със създаването на нов стопански обект и разширяването на капацитета на съществуващ стопански обект. В този смисъл, когато се предвижда проектното предложение да включва „дейност за разнообразяване на асортимента от продукти и услуги на предприятията“, в т. 11 „Допълнителна информация необходима за оценка на проектното предложение“ от Формуляра за кандидатстване следва да се представи подробна информация с обосновка и аргументи относно това в коя от изброените две категории инвестиции попада тази дейност, т.е. по какъв начин нейното изпълнение ще доведе до разширяването на капацитета на съществуващ стопански обект или до създаването на нов такъв.

3. Моля, вижте разяснението на УО по Въпрос 41, т. 5.

4. Посочените разходи за придобиване на „части, компоненти, комплектни възли, агрегати за машини, съоръжения и оборудване“ са недопустими за финансиране по настоящата процедура, тъй като това представлява по-скоро добавяне на компоненти към съществуващи активи, без да е налице достатъчна увереност, че същите представляват първоначална инвестиция в цялостно ново решение. Дейностите по настоящата процедура ще се считат за допустими, само ако попадат в условията на посочените два случая  на първоначална инвестиция - създаване на нов стопански обект и разширяването на капацитета на съществуващ стопански обект, като недопустими са дейности за намаляване на текущите разходи на дадено предприятие. Посочените разходи представляват по-скоро части/компоненти от машини, съоръжения, оборудване и няма да допринесат еднозначно и категорично за постигане на ефекта от изпълнението на проекта, неговите цели и резултати в такава степен, както  придобиването на цялостно ново решение.

Подобен вид разходи (придобиване на материали и оборудване, включени в Списъка на допустимите категории материали и оборудване, както и на „спомагателни материали и оборудване, които са необходими за тяхното окомплектоване като работеща система“) са били допустими по Компонент 1 „Инвестиции, попадащи в режим „минимална помощ” на процедура BG161PO003-2.3.02 „Енергийна ефективност и зелена икономика”. Както е видно от наименованието на компонента, приложимият режим на държавна помощ по него е бил „de minimis” (минимална помощ), който е неприложим по настоящата процедура. Допълнително, целите на процедура BG161PO003-2.3.02 „Енергийна ефективност и зелена икономика”, допустимите дейности и разходи се различават значително от тези по настоящата процедура.

Допълнително, съгласно т. 14.3 от Насоките за кандидатстване, недопустими по процедурата са разходи за суровини, материали, полуобработени компоненти, консумативи за производството, резервни части.

5. В описанието на проектните дейности във Формуляра за кандидатстване, кандидатите могат по своя преценка да включат информация относно дейностите за комуникация и информация. В допълнение, моля вижте разяснението на УО по Въпрос 12, т.4.

6. При подготовката на проектните предложения кандидатите не следва да планират дейности, чието изпълнение би поставило под въпрос постигането на основната цел и планираните резултати на съответния проект. Допълнително, както е посочено в Раздел II от Приложение З „Критерии и методология за оценка на проектни предложения“, основание за присъждане на максималния брой (5 т.) по показател IV.2 „Регионално приоритизиране“ е проектът да „се изпълнява на територията на Северозападен район за планиране в съответствие с предвиденото в Споразумението за партньорство прилагане на териториален подход за целенасочена подкрепа на този район“. Допълнителни условия за съответствие с посочения критерий за оценка не са предвидени и няма да бъдат допълнително въвеждани в хода на провеждане на процедурата по оценка на проектните предложения.

7. Показател II.2 „Внедрени стандарти и системи за управление“ от критериите за техническа и финансова оценка на проектните предложения по процедурата се отнася до извършването на оценка за липсата и респективно наличието на предходни дейности, изпълнени от кандидатите и свързани с въвеждането на международно признати стандарти, и/или СЕ маркировка, и/или съответствие на продуктите, и/или специализирани софтуерни системи за управление, и/или добри производствени практики. Съответствието с посочения критерий ще се оценява въз основа на информацията, представена от кандидатите в т. 11 от Формуляра за кандидатстване, както и приложените доказателствени документи съгласно т. 23 от Насоките за кандидатстване по процедурата: 
- сертификат, който е валиден към датата на кандидатстване - когато кандидатът е заявил наличие на въведени стандарти за качество, други международно признати стандарти или системи за управление;
- декларация или сертификат за съответствие или протоколи от изпитване на произведени продукти, за които е въведена CE маркировката - когато кандидатът е заявил въведени СЕ маркировки;
- документи, издадени съгласно нормативната уредба, поставяща изискванията по отношение на добри производствени практики в областите, в които те се прилагат, а именно: хранително-вкусова промишленост (вкл. производство на опаковки влизащи в контакт с храни), фармация, козметична промишленост и производството на ветеринарно-медицински продукти - когато кандидатът е заявил наличие на въведени добри производствени практики;
- лицензионни договори предоставящи конкретни права на кандидата по отношение на съответната специализирана софтуерна система и/или договор с доставчика/производителя на конкретната система за нейното въвеждане, чието успешно изпълнение е удостоверено с приложен към договора приемо-предавателен протокол и/или ръководство отнасящо се до въвеждането на специализираната софтуерна система при конкретния кандидат – когато кандидатът е заявил въведени специализирани софтуерни системи за управление.
Общите ръководства описващи какво представлява компютъризираната система и какви са нейните функционални възможности не следва да се считат за документ, удостоверяващ наличието на въведена такава система при конкретния кандидат.
В допълнение, кандидатите следва да имат предвид, че непредставянето на съответния документ няма да доведе до отхвърляне на проектното предложение, но може да доведе до получаване на по-малък брой точки по критерий “Внедрени стандарти и системи за управление”.
8. В Таблица 1 от Приложение Д1 към Декларацията за държавни/минимални помощи (Приложение Д към Насоките за кандидатстване) следва да се посочи информация за получената държавна/минимална помощ от кандидатите без ограничение в периода на деклариране.
- В случай че е неприложимо, посочените колони от Таблица 1 от Приложение Д1 към Декларацията за държавни/минимални помощи не следва да бъдат попълвани от кандидатите.
· В Таблица 1 от Приложение Д1 към Декларацията за държавни/минимални помощи (Приложение Д към Насоките за кандидатстване) следва да се посочи информация за получената държавна/минимална помощ само от кандидатите.
· В Таблица 2 от Приложение Д1 към Декларацията за държавни/минимални помощи следва да се посочат данните за получени помощи от кандидата и всяко едно от свързаните предприятия, с които кандидата образува група предприятия. В допълнение следва да имате предвид условията във връзка попълването на Таблица 2, указани в  Приложение Д1 към Декларацията за държавни/минимални помощи, както и определенията за „група предприятия“, „дата на започване на работата“, „коригиран размер на помощта“ и „първоначална инвестиция“, представени в Приложение Ц към Насоките за кандидатстване по процедурата.

9. В Таблица 6 “Нетни приходи от продажби” от Бизнес плана (Приложение Б към насоките) следва да се посочат нетните приходи от продажби за година N с проекта, а не стойността на очакваното увеличение спрямо нетните приходи от продажби без изпълнението на проекта.

10. В Таблица 8 “Приходи от други дейности” от Бизнес плана (Приложение Б към насоките) следва да се посочат всички други прогнозни приходи, които са различни от нетните приходи от продажби (напр. продажби на дълготрайни активи, приходи от наеми, приходи от извънредни дейности, финансови приходи и  др.) като се  използват постоянни цени без отчитане на инфлация през годините. Очакваните постъпления от безвъзмездната финансова помощ по съответния проект следва да бъдат посочени в Таблица 7а „Приходи от финансирания“ от Бизнес плана. В колона „N+1“ от Таблица 7а  е необходимо да се посочат окачваните постъпления от безвъзмездната помощ по проекта (например окончателно плащане), ако е приложимо.


	43.
	15.05.2015 г.
	Имам следния въпрос по новите насоки за кандидатсване за схема " Подобряване на производствения капацитет в МСП " - в критериите за оценка т. 2. Внедрени стандарти и системи за управление - в частта "и/или специализирани софтуерни системи за управление". Кои специализирани софтуерни системи за управление се признават? CAD/CAM Система и софтуер за специализирано конструиране, въвеждане и размножаване на кройки и Система за контрол на достъпа и работното време спадат ли към тях?
Подател: Йордан Ангелов
Ел. поща: danchoanguelov@gmail.com
	Система за управление е система от правила и процедури, определящи структурата и организацията на управленските и работните процеси, планирането и използването на наличните ресурси за постигане на предварително определените цели на организацията и усъвършенстване на предлаганите продукти и услуги, удовлетворяване на изискванията на потребителите и др. В тази връзка, за да бъде определена една система за специализирана софтуерна система за управление, тя трябва да отговаря на горепосоченото определение.


	44.
	15.05.2015 г.
	Във връзка с Процедура BG16RFOP002-2.001 „Подобряване на производствения капацитет в МСП“ имам следния въпрос: Ако предприятието има собствена сграда, но все още няма издаден Акт 16, това пречка ли ще е при кандидатстването. 
Подател: Ана Николова
Ел. поща: ana.t.nikolova@gmail.com
	Кандидатът следва да осигури всички нужни условия, свързани с навременното, безпрепятствено и точно изпълнение на планираните по проекта дейности и постигане на заложените резултати. По отношение на изискванията за наличие на акт 16 за сгради за стопански цели, кандидатите следва да се придържат към разпоредбите на ЗУТ.

	45.
	15.05.2015 г.
	1.Във връзка с изчисляване на показател «Вътрешна норма на възвръщаемост» от таблица 15 или таблица 16 на бизнес плана се изчисляват Нетната настояща стойност и Вътрешната норма на възвръщаемост на проекта?
2. Каква е стойността на "at - финансов сконтов индекс, избран за нуждите на сконтирането към момент t", към формула за изчисляване на Нетната настояща стойност?
3. Във връзка с обосновката на заложени дейности за внедряване на нови технологии за подобряване на ресурсната ефективност и ефикасност в производствения процес в проектното предложение, достатъчно ли е за присъждане на предвидения съгласно методологията за оценка брой точки залагането на един от възможните индикатори: 
- Намаляване на водопотреблението на подкрепените предприятия – количества потребени води на годишна база преди/след изпълнението на проекта в м3/год.;
- Намаляване на водопотреблението на подкрепените предприятия – количества потребени води за производството на единица продукт на годишна база, преди/след изпълнение на проекта в м3/год.;
- Намаляване на количеството отпадъци, предвидени за депониране – количества генерирани отпадъци на годишна база преди/след изпълнение на проекта в т./год.;
- Намаляване на количеството отпадъци, предвидени за депониране – количества генерирани отпадъци при производството на единица продукция на годишна база, преди/след изпълнение на проекта в т./год.
Подател: Павлина Стефанова
Ел. поща: polistefanova@gmail.com
	1. Моля, вижте разяснението на УО по Въпрос 12, т.1.

2. Вътрешната норма на възвращаемост (IRR) е метод за оценка на ефективността на инвестиционни проекти. IRR  на проекта е тази норма на дисконтиране, която изравнява сумата на настоящите стойности на положителните парични потоци със сумата на настоящите стойности на инвестиционите разходи, т.е това означава, че IRR e нормата на дисконтиране, при която Нетната настояща стойност (NPV) e равна на 0.

Вътрешната норма на възвръщаемост (N, N+1, N+2, N+3) следва да се изчислява чрез използване на функцията IRR в МS Excel. Формулата е подробно представена в работен лист „Прогнозни ОПР и ОПП“, под таблица 16.

Изчисляването на Вътрешната норма на възвръщаемост (IRR) от Бизнес-плана става от таблица 16 „Прогнозен отчет на обособения паричен поток на проекта“, ред „РЕЗУЛТАТ“, колони 4, 5, 6 и 7, които съответстват на години N, N+1, N+2 и N+3.

3. В случай че кандидатът е предвидил изпълнението на дейност за внедряване на нови технологии за подобряване на ресурсната ефективност и ефикасност в производствения процес (т. 4) от т. 13.1 от Насоките за кандидатстване, то в поле „Описание“, т. 7 „План за изпълнение / Дейности по проекта“ от Формуляра за кандидатстване той следва да обоснове по какъв начин нейното изпълнение ще доведе до подобряване на ресурсната ефективност на предприятието и да попълни задължително индикатор „Брой проекти с дейности за подобряване на ресурсната ефективност“. По отношение на останалите индикатори, съотносими към този тип дейности, кандидатът следва да предостави информация само по онези от тях, които са приложими. В тази връзка не е налице изискване кандидатът да заложи всички индикатори, свързани с ресурсната ефективност и ефикасност, за да получи точки по критерий „Устойчиво развитие“. Допълнително, моля запознайте се с определението за „ресурсна ефективност/ефикасност“ от Приложение Ц „Използвани съкращения и основни дефиниции“.

	46.
	15.05.2015 г.
	1. Моля да конкретизирате за какъв период трябва да се декларират получените държавни и минимални помощи.
2. Моля потвърдете, че Таблица 2 „Единен инвестиционен проект” от Приложение Д1 към декларацията за държавни помощи (Приложение Д) към Насоките за кандидатстване не трябва да се попълва от независими предприятия или от предприятия, чиито свързани лица нямат получени държавни помощи? 
3. Съгласно приложното поле на ПМС №118/20.05.2014 г. условията и редът, предвидени в постановлението, се прилагат, когато размерът на отпуснатата безвъзмездната финансова помощ (БФП) е по-голям от 50 на сто от общата сума на одобрения проект. В насоките за кандидатстване по настоящата процедура е посочено, че максималният интензитет на БФП, който може да получи кандидат, който изпълнява проект на територията на Югозападния район е 45 %. В този случай кандидатът явява ли се възложител по постановлението и трябва ли да приложи разпоредбите му при условие че не попада в приложното му поле? 
Ел. поща: boris.ventsislavov@abv.bg
	1. За да получите безвъзмездна финансова помощ оценителната комисия, съответно екипът по договаряне, следва да се увери, че общият размер на държавна помощ, обхващащ финансирането, за което се кандидатства по настоящата процедура и получената вече държавна помощ няма да надхвърли праговете по чл. 4 от Регламент (EC) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014) и максималния интензитет на помощта, посочен в Насоките за кандидатстване. В тази връзка при попълването на Таблица 1 в Приложението към Декларацията за държавни/минимални помощи следва да се включи информация за получена държавна/минимална помощ от кандидата без ограничение в периода на деклариране. По отношение на Таблица 2 от Приложение Д1 периодът, за който следва да се декларират получените държавни/минимални помощи е 3 години от планираната дата на започване на работа по инвестицията по проекта, за който се кандидатства.

2. Таблица 2 „Единен инвестиционен проект” от Приложение Д1 към декларацията за държавни помощи не следва да се попълва от независими предприятия (които не са част от група), както и когато нито едно от предприятията, с които кандидатът е в група, не е получавало държавна помощ.

3. Подробни указания относно процедурите за избор на изпълнител по настоящата процедура са дадени в Глава III „Процедури за определяне на изпълнител“ от Ръководството за изпълнение на договори за безвъзмездна финансова помощ по Оперативна програма "Иновации и конкурентоспособност" 2014-2020, което може да бъде намерено на интернет страницата на УО на следния интернет адрес: http://opcompetitiveness.bg/news.php?id=985.

	47.
	15.05.2015 г.
	Във връзка с отворена процедура за кандидатстване BG16RFOP002-2.001 „Подобряване на производствения капацитет в МСП\" се интересуваме, когато фирмата е търговец по смисъла на Търговския закон и е с чуждестранно участие, при удостоверяване от кандидата, че отговаря на изискванията за средно предприятие по смисъла на Закона за малките и средни предприятия и по смисъла на Приложение I към Регламент (ЕС) № 651/2014, взимат ли се под внимание и показателите на чуждестранния партньор?
Ел. поща: kumow@hilzingerbg.com
	Моля, вижте разясненията на УО по Въпрос 13, т. 1.

	48.
	15.05.2015 г.
	1. Какво означава проектът да се изпълнява в някоя от областите на Иновационната стратегия за интелигентна специализация (ИСИС):
а)  продуктът, който ще се произвежда благодарение на закупените по проекта машини и оборудване (респективно услугата, която ще се предоставя), попада в тематичните направления на стратегията
или
б) т.нар. Код на проекта (който се попълва във формуляра за кандидатстване – т. 5 Данни за кандидата, ред Код на проекта по КИД-2008) попада в подраздел на някои от изброените кодове - КИД-2008: С10, C26, C27, C28, C29, J61, J62, J63, М72 и др., посочени в ИСИС? Ако е така, какво би станало ако фирма с код на икономическа дейност, попадаща в нискотехнологичните сектори, кандидатства за проект с код във високотехнологичните сектори?
На въпрос от 17.04.2015, зададен по време на публичното обсъждане на предварителната документация за процедурата, отговаряте, че „тематичните области на Иновационната стратегия за интелигентна специализация (ИСИС) не представляват сектори и не подлежат на категоризация съгласно Класификацията на икономическите дейности – КИД 2008”. 
Същевременно на по-ранен въпрос от 14.04.2015 сте отговорили, че „Стратегията извежда на преден план някои сектори и раздели по класификатора на икономическите дейности, подкрепата на които би довела до промяна на секторната структура на българската икономика”. 
С оглед на множеството запитвания по въпроса и за да няма тълкуване и спекулации относно присъдената оценка по този показател, което да опорочи иначе обективната методика за оценка, моля да дадете ясна и недвусмислена дефиниция за „тематично приоритизиране”, която респективно ще бъде прилагана и от оценителната комисия.
2. В образеца в Excel на бизнес плана са налице са грешки в зададената логика за изчисление в работен лист Прогнозни ОПР и ОПП, както следва:
За Таблица 15, Раздел I. Приходи - Нетните приходи от продажби  и приходите от финансирания се взимат в абсолютни стойности, при ред  „Други приходи” сумата се дели на 1000.
За Таблица 16, Раздел II Разходи за дейността - Ред Разходи за суровини, материали и външни услуги – от абсолютната стойност на разходите без проекта се води стойността на разходите с проекта, разделена на 1000. Същевременно на ред Разходи за персонал сумата също е разделена на 1000.
Раздел III Приходи
В Ред Нетни приходи от продажби сумата е в абсолютния си размер, а в ред Остатъчна стойност сумата е разделена на 1000.
Тези грешки водят до получаване на нелогични стойности в анализа и следва да бъдат отстранени. С цел равнопоставеността на кандидатите, в частност тези от нискотехнологичните сектори, първият краен срок е препоръчително да бъде удължен.
3. Амортизационната норма, която следва да бъде използвана в Таблица 12б от Бизнес плана - Данъчнопризнати разходи за амортизация на активите, планирани за придобиване по проекта, трябва ли да бъде точно максимално допустимата за данъчни цели за съответния тип активи в съответствие с ЗКПО или кандидатът може да определи и друга в съответствие със счетоводната си политика? Имайте предвид, че отговорът на този въпрос има пряко отношение към остатъчната стойност на активите в края на периода, която е положителен паричен поток, докато разходите за амортизация сами по себе си не представляват отрицателен паричен поток. 
4. Защо положителният паричен поток от полученото финансиране съгласно договора за безвъзмездна помощ не влиза в анализа по Таблица 16  Прогнозен отчет на обособения паричен поток на проекта, а същевременно е посочен в таблица 15 в раздел Приходи? Целта е да се оцени само нетният ефект от инвестицията, без да се отчита стимулиращия ефект на полученото финансиране, или е пропуск? 
5. Защо е необходимо да се попълват и извличат данни за цялата Таблица 15, при все че повечето редове в нея (с изключение на редове 1.Нетни приходи от продажби, в т.ч. приходи от износ, както и редове 5.Разходи за суровини, материали и външни услуги и 6. Разходи за персонал) нямат никакво отношение към критериите за оценка. Съгласна съм, че в един стандартен бизнес план би следвало да бъдат взети предвид всички тези елементи, но в конкретния случай (при все че кандидатите са взели принципното решение да направят инвестицията, респективно я считат за ефективна) тези данни не служат за вземане на управленско решение, а са единствено за оценителната комисия, като реално на нея не й трябват.
6. Трябва ли да е се следва буквално логиката на наименоване и описание на дейностите, така както е съгласно указанията за попълване на формуляра за кандидатстване? Например - след посочването на типа дейност като „Дейност за разнообразяване на асортимента от продукти и услуги на предприятията” следва ли да се пише в скоби как ще бъде изпълнена, както е в указанията – „ще бъде изпълнена чрез закупуване на машина Х...”, или това пояснение може да влезе в описанието на дейността?
7. Съгласно Насоките за кандидатстване представените оферти/извлечния/каталози за предвидените за закупуване активи трябва да съдържат технически и функционални характеристики на оборудването, съответстващи на посочените в Приложение Ф минимални технически и функционални характеристики. Същевременно техническите и функционални характеристики на оборудването, които следва да се посочат в Приложение Ф, не трябва да бъдат дискриминационни и да насочват към определен производител. 
В тази връзка, може ли да се разбира, че офертата/извлечението/каталогът отговаря на изискванията на Насоките за кандидатстване ако в него се съдържат всички минимални характеристики от Приложение Ф (като логично може да има и допълнителни параметри и функционалности), и тези характеристики са същите или по-добри от заложените в Приложение Ф?
Подател: Е. Костадинова
Ел. поща: elena_l@mail.bg
	1. Отговорът, даден в рамките на общественото обсъждане, че „тематичните области на Иновационната стратегия за интелигентна специализация (ИСИС) не представляват сектори и не подлежат на категоризация съгласно Класификацията на икономическите дейности – КИД 2008” е коректен. Цитираното по-долу становище, че „Стратегията извежда на преден план някои сектори и раздели по класификатора на икономическите дейности, подкрепата на които би довела до промяна на секторната структура на българската икономика” е дадено във връзка с разяснение, отнасящо се до Националната стратегия за насърчаване на малките и средните предприятия (НСНМСП), а не до ИСИС. В тази връзка, за да се прецени дали даден проект попада в областите на ИСИС ще се гледа както информацията, представена във Формуляра за кандидатстване относно данни на кандидата, така и заявеният от него код на проекта по КИД-2008 (ако е приложимо), описанието на дейностите, както и  друга допълнителна информация необходима за оценка на проектното предложение (т.11 от Формуляра).

2. Моля, вижте разясненията на УО по Въпрос 8, т.6.

3. Приложимата амортизационна норма следва да бъде в съответствие с разпоредбите на ЗКПО или по-ниска такава в зависимост от обичайната практика на кандидата за амортизационна норма на сходни активи. 

4. Предмет на оценка е обособения паричен поток на проекта.

5. Данните от таблица 15 са необходими за извършване на оценката на проектните предложения по критериите за оценка съгласно Раздел III „Ефект от изпълнението на проекта“ от Критериите и методологията за оценка (Приложение З), както и за изготвяне на допълнителни справки и анализи, които да се използват при необходимост при програмиране на бъдещи процедури по оперативната програма.
6. В т.7 от Формуляра за кандидатстване „План за изпълнение/Дейности по проекта“ като дейности може да бъдат посочени само допустимите съгласно т. 13.1. от Насоките. Съгласно указанията за попълване на формуляра и с оглед по-добра проследимост на етап изпълнение, освен дейността е добре в скоби да бъде пояснено и как ще бъде изпълнена тя. В полето, отнасящо се до описание на дейността,  следва да се опише как съответната инвестиция ще допринесе за изпълнението ѝ, както и стъпките за реализация на тази дейност. Следва да имате предвид, че е възможно закупуването на даден актив да допринася за изпълнението на повече от една от допустимите дейности.  
[bookmark: _GoBack]7.  Минималните технически и функционални характеристики на активите, планирани да бъдат закупени по проекта, се задават от страна на кандидата чрез попълване на приложение Ф „Техническа спецификация на предвидените за закупуване ДМА и ДНА“. При попълването на приложението не следва да се указват марки, модели и други конкретни технически спецификации, които насочват към определени производители, марки и модели. Минималните технически и функционални характеристики трябва да бъдат зададени по начин, който да осигури съответствие с принципите за добро финансово управление - икономичност, ефикасност и ефективност на вложените средства. С оглед определяне на реалистичността на предвидените разходи за закупуване на активи, кандидатът следва да приложи към Формуляра за кандидатстване оферта и/или извлечение от каталог на производители/ доставчици и/или проучване в интернет за всяка отделна инвестиция в активи. Съгласно Насоките за кандидатстване т. 14.1 в случаите, когато зададените от страна на кандидата минимални технически и функционални характеристики не съответстват на посочените в офертата и/или извлечението от каталог на производители/доставчици и/или проучването в интернет, съответният разход ще бъде премахнат от бюджета на проекта (т. 5 от Формуляра за кандидатстване) служебно от Оценителната комисия. В тази връзка не би представлявало проблем, ако част от техническите характеристики, заложени в офертата, не фигурират в попълненото от кандидата Приложение Ф, но присъствието на всички минимални технически и функционални характеристики от Приложението в офертата и/или извлечението от каталог на производители/доставчици и/или проучването в интернет е задължително.
 

	49.
	15.05.2015 г.
	Имам следните въпроси във връзка с допустимите разходи по процедура BG16RFOP002-2.001 „Подобряване на производствения капацитет в МСП“:
1. Кандидат от допустим сектор предвижда като основна инвестиция по проектното предложение закупуване на производствени машини. За тяхната експлоатация е технологично необходимо внедряването и на нов ел. трансформатор средно напрежение, тъй като предвидените за закупуване машини изискват повишен капацитет на ел. захранването на производствения обект. 
В тази връзка въпросът ми е: допустим разход ли е придобиването на ел. трансформатор, който е технологично необходим за експлоатацията на предвидените по проекта производствени машини и ще бъде монтиран в съществуващия трафопост на кандидата, в случай, че предвидените по проекта дейност (като цяло придобиването на производствените машини и ел. трансформатора, необходим за тяхната експлоатация) отговаря на изискванията за допустими дейности (дейности, свързани с подобряване на производствените процеси и/или добавяне на нови характеристики или подобряване на съществуващите продукти и услуги, и/или за разнообразяване на асортимента от продукти и услуги на предприятията и/или за внедряване на нови технологии за подобряване на ресурсната ефективност и ефикасност в производствения процес) и цели на проекта (напр. разширяването на капацитета на съществуващ стопански обект)?
2. Основната дейност кандидат от допустим сектор С 23.6 е производството на изделия от бетон. Основно средство за производство, използвано при това производство, са матрици (форми), като изделията се произвеждат чрез изливане на бетона в съответните матрици (форми). При някои изделия тези матрици (форми) се оперират машинно, в други случаи те се експлоатират чрез ръчен труд. Формите (матриците) се използват за продължителен период от години и безспорно представляват ДМА. 
В тази връзка въпросът ми е: закупуването на посочените матрици (форми), използвани като основно средство за производство при конкретния кандидат, допустим разход ли са по проекта на този кандидата? 
Посочените матрици (форми) не са машини и съоръжения в общоприетия смисъл, като за конкретния кандидат обаче те безспорно са „оборудване с производствено предназначение“, като такива и се осчетоводяват и отчитат.
Неяснотата идва от обстоятелството, че в Насоките за кандидатстване в т. 14.2.1/ като допустими разходи са посочени „разходи за придобиване на машини, съоръжения и оборудване, представляващи дълготрайни материални активи, необходими за изпълнението на дейностите по проекта“. Същевременно в националното данъчно и счетоводно законодателство няма легална дефиниция на „машини, съоръжения и оборудване“, такава няма и в МСС 16 „Имоти, машини и съоръжения“. 
В практиката, по липса на друго официално ръководство, за целите на класифицирането на ДМА продължават да се ползват два вече отменени нормативни акта: (i) Наредба № 14 за отчитане на основните средства, издадена от Министерство на финансите (ДВ, бр. 13/13.02.1981 г., изм. и доп., отм. ДВ, бр. 103/13.12.1991 г.), като и (ii) Единния класификатор на основните средства (ЕКОС), приет от Министерския съвет на основание чл. 22 от ЗКПО (отм.) и чл. 71 ППУСД (отм.). И по двата посочени отменени акта матриците (формите) за производство на бетонови изделия се отнасят в групата на „производствени машини и оборудване“  (чл.  20, ал. 6 от Наредба № 14, като в ЕКОС те са конкретно посочени в под-група „4 48 4400   Оборудване технологично за производство на железобетонни конструкции и детайли“ по позиции „4 48 4414   форми за изработване на железобетонни изделия“, „4 48 4415   вложки и кофражи“ и „4 48 4416   оборудване за изработване на бетонни блокове“).
3. Допустим разход ли са разходите за придобиване и въвеждане в експлоатация на отделни технологични компоненти към съществуващи машини, като например:
- добавяне на система за управление (устройства със задвижване с регулируема скорост чрез честотно преобразуване ) към електродвигатели на съществуващи машини/съоръжения;
- внедряване на нови по-производителни и енергоефективни ел. двигатели в съществуващи машини/съоръжения;
- внедряване на устройства за компенсация на реактивната мощност към съществуващи машини/съоръжения.
Посочените технологични компоненти (добавки) към съществуващи машини бяха изрично регламентирани като допустим разход по СДМО по процедура BG161PO003-2.3.02 „Енергийна ефективност и зелена икономика”. 
Доколкото ще имат различен експлоатационен/амортизационен срок от този на съществуващата машина, която обслужват, тези ДМА ще се отчитат като отделни инвентарни обекти.
Въпросът ми в тази връзка е: при аргументиране, че горните технологични компоненти са свързани с допустими по процедурата дейности и цели, и при условие, че същите ще бъдат отчитани като отделни инвентарни обекти отделно от машините, към които се добавят, ще бъдат ли те допустим разход по проектното предложение?
Подател: Атанас Кирчев
Ел. поща: a.kirchev@finvera.org
	1. Посоченият разход за придобиване на „ел. трансформатор средно напрежение“ е недопустим за финансиране по настоящата процедура, тъй като не е свързан пряко с постигане на целите на процедурата и не попада в рамките на допустимите дейности.

2. Моля, вижте разяснението на УО по Въпрос № 7.

3. Посочените разходи за придобиване на „технологични компоненти към съществуващи машини“ са недопустими, тъй като това представлява по-скоро подмяна на части от съществуващи активи, а не първоначална инвестиция в нови такива. Дейностите по настоящата процедура ще се считат за допустими, само ако попадат в условията на посочените два случая  на първоначална инвестиция - създаване на нов стопански обект и разширяването на капацитета на съществуващ стопански обект, като недопустими са дейности за намаляване на текущите разходи на дадено предприятие. В този смисъл, подмяната на „технологични компоненти към съществуващи машини“ (система за управление, ел. двигатели, устройства за компенсация на реактивната мощност) е в противоречие с основно изискване на регионалната инвестиционна помощ да не се допуска обикновена подмяна на активи. Посочените разходи представляват по-скоро части/компоненти от вече съществуващи машини, съоръжения, оборудване и няма да допринесат еднозначно и категорично за постигане на ефекта от изпълнението на проекта, неговите цели и резултати в такава степен, както  придобиването на цялостно ново решение.

Придобиването на материали и оборудване, включени в Списъка на допустимите категории материали и оборудване (СДМО), както и на „спомагателни материали и оборудване, които са необходими за тяхното окомплектоване като работеща система“, е било допустимо по Компонент 1 „Инвестиции, попадащи в режим „минимална помощ” на процедура BG161PO003-2.3.02 „Енергийна ефективност и зелена икономика”. Както е видно от наименованието на компонента, приложимият режим на държавна помощ по него е бил „de minimis” (минимална помощ), който е неприложим по настоящата процедура. Допълнително, целите на процедура BG161PO003-2.3.02 „Енергийна ефективност и зелена икономика”, допустимите дейности и разходи се различават значително от тези по настоящата процедура.

Следва да имате предвид, че съгласно Индикативната годишна работна програма за предстоящите процедури през 2015 г. по Оперативна програма „Иновации и конкурентоспособност“ 2014-2020, през месец декември 2015 г. е планирано обявяването на процедура „Енергийна ефективност в МСП“, която ще бъде насочена към подобряване на енергийната ефективност на предприятията и използване на енергия от ВЕИ.


	50.
	16.05.2015 г.
	При попълване на раздел 8 „Индикатори“ от Формуляра за кандидатстване и по-точно на задължителния индикатор „ Производствени инвестиции: Частни инвестиции, допълващи публичната подкрепа за предприятията (безвъзмездни средства), в „Целева стойност общо“ следва да се посочи общата стойност на собственото финансиране по проекта, която, ако се вземе от раздел 6 „Финансова информация – източници на финансиране“ е в лева. В полето „Мярка“ на индикатора е посочено „евро“. В лева или в евро трябва да се посочи целевата стойност на индикатора?
Подател: Силвия Кръстева
Ел. поща: s.krasteva@addproekti.com
	Целевата стойност на индикатор „Частни инвестиции, допълващи публичната подкрепа за предприятията (безвъзмездни средства)“ следва да се посочи в „евро“.

	51.
	16.05.2015 г.
	Имам няколко въпроса по отношение на попълване таблиците в бизнес плана, както и бих желала да отбележа грешките, които открих в процес на работа:
1. Къде се посочва финансиране, различно от това по проекта, което фирмата ще получи в г. М, в случая 2015?
2. В Таблица 9 как да се попълват разходите? В лева или хиляди лева? В автоматично попълващите се таблици някои взимат стойностите в хил. лв, а други делят стойността още веднъж на 1000, така че се получават неадекватни цифри.
3. В Таблица Прогнозен отчет на обособение ПП, в графа ІІ Разходи, пише Общо разходи 1+2+3, а има само два реда. Кой е третия, от който се взема стойност?
4. Моля за разяснение на таблицата за обособения паричен поток - кое от къде идва. Ясно е, че от там оценителната комисия ще изчислява съотношенията, но може би е добре и бенефициентите да са наясно.
Подател: Ралица Иванова
Ел. поща: ralitsa.ivanova@advant.bg
	Финансиране различно от това по проекта, което кандидатът предвижда да получи през година М, не следва да се посочва в Бизнес плана (Приложение Б).

Моля да имате предвид, че поради допусната техническа грешка със Заповед № РД-16-412/19.05.2015 г. е изменено Приложение Б (Бизнес план) към Насоките за кандидатстване по процедура за подбор на проекти BG16RFOP002-2.001 „Подобряване на производствения капацитет в МСП“. Консолидиран вариант на пакета документи по процедурата е публикуван на интернет страницата на Управляващия орган http://www.opcompetitiveness.bg и на Единния информационен портал за обща информация за управлението на Европейските структурни и инвестиционни фондове на следния интернет адрес: http://eufunds.bg. 


	52.
	16.05.2015 г.
	Във връзка с допустимостта по кандидатстване по процедура "Подобряване производствения капацитет на МСП" от ОПИК имам няколко въпроса:
1. Ако кандидатът има допустим КИД, но дейността, за която кандидатства не попада в допустимите КИД за бенефициентите и не е в забранителните режими на Регламент на Комисията /ЕС/ №651/2014 то проектът ще бъде ли допустим?
2.  Ако кандидатът е малко предприятие, регистрирано в община, която не попада в списъка на селските райони /Приложение №4 към Наредба №9 от 21.03.2015г./, но кандидатства за развитие на дейност, която ще се извършва в община, включена в посочения по-горе списък, то това допустимо ли е?
3. Предварително се извинявам за този въпрос, ако някъде съм пропуснал да видя в нормативната база /наша и на ЕС/ следния казус относно статуса на предприятията като микро, малко и средно, а именно: Ако предприятието има численост, отговаряща за средно предприятие /от 50 до 250 души/, но финансовите показатели отговарят за малко предприятие, то какъв е статуса?
4. В коя от процедурите на ОПИК да се очаква кандидатстване на МСП /които не са регистрирани в селските райони/, но КИД-2008 е в списъка, в който по настоящата процедура е забранителен, а именно - С10.1; С10.2; С10.3; С10.5; Защото със забраната да кандидатстват МСП в тези области намирисва на лобизъм за защита на големите производители в тези, иначе традиционни за нашата икономика, производства.

Подател: Огнян Миленов
Ел. поща: ognian_milenov@abv.bg
	1. Съгласно т. 11.1 от Насоките за кандидатстване, допустими по процедурата са само кандидати, които „развиват своята основна икономическа дейност в една от определените в Националната стратегия за насърчаване на малките и средните предприятия 2014-2020 групи сектори на икономическа дейност съгласно тяхната технологична интензивност“ и „развиват дейността, за която кандидатстват в определените в Националната стратегия за насърчаване на малките и средните предприятия 2014-2020 сектори“. В тази връзка допустимостта на кандидатите следва да се преценява въз основа на кумулативното изпълнение на посочените два критерия.
2. Посоченото ограничение с оглед избягване на припокриването на интервенциите между Оперативна програма „Иновации и конкурентоспособност” 2014-2020 и Програмата за развитие на селските райони 2014-2020 е приложимо единствено по отношение на микропредприятия, при които е налице кумулативно изпълнение на двете хипотези. В конкретния случай, малко предприятие, което не е със седалище на територията на община, посочена в Приложение № 4 към Наредба № 9 от 21 март 2015 г. и е заявило за подпомагане дейности по проекта, които ще се осъществяват в община на територията на селските райони в Република България е допустимо по настоящата процедура, в случай че отговаря на останалите критерии, условия и изисквания по процедурата.
3. Критериите за определяне на вида предприятие са два: средносписъчен брой на персонала и финансов критерий. Необходимо е предприятието да отговаря едновременно и на двата критерия, за да може да се ползва със статус на МСП. От своя страна, финансовият критерий съдържа два алтернативни подкритерия: годишен оборот и стойност на активите. Достатъчно е поне единият от двата финансови подкритерия да бъде изпълнен заедно с критерия за средносписъчен брой на персонала, за да може предприятието да бъде квалифицирано като МСП. По отношение на средните предприятия стойностите на посочените показатели са както следва:
 - средносписъчен брой на персонала ≥ 50 < 250 души, и
 - годишен оборот ≤ 97 500 000 лв., и/или стойност на активите ≤ 84 000 000 лв.
В този смисъл, когато едно предприятие по критерий средносписъчен брой на персонала отговаря на изискването за средно предприятие, а по финансови критерии за малко предприятие (т.е. има годишен оборот и/или стойност на активите ≤ 19 500 000 лв., които стойности се включват и са под посочените по-горе граници за средно предприятие), съгласно разпоредбите на чл. 3 на Закона за МСП, то следва да се счита за средно предприятие.
4. С оглед избягване на припокриването на интервенциите между Оперативна програма „Иновации и конкурентоспособност” 2014-2020 и Програмата за развитие на селските райони 2014-2020, посоченото ограничение е приложимо по отношение на всички процедури за безвъзмездна помощ, които се обявяват по оперативната програма.

